stanford-oval/wikipedia huggingface dataset:
TOS-1
Taisteluhistoria

Neuvostoliitto käytti TOS-1-raketinheittimiä ensimmäisen kerran taisteluissa Afganistanin Panjširin laaksossa Neuvostoliiton ja Afganistanin sodan aikana. Myöhemmin niitä käytettiin Toisessa Tšetšenian sodassa.
Irakin armeija käytti TOS-1A-raketinheittimiä ensimmäisen kerran taisteluissa Irakissa valloittaessaan Jurf al-Nasria takaisin Isis-joukoilta 24. lokakuuta 2014. Irakin armeija laukaisi ainakin kolme TOS-1-rakettia 18. kesäkuuta 2017 ensimmäisenä päivänä hyökkäyksessä, jonka tarkoituksena oli vallata takaisin Mosulin vanha kaupunki Irakissa Islamilaiselta valtiolta. Kohteena olivat koulurakennukset, joita Islamilaisen valtion joukot pitivät hallussaan ja joiden tiedettiin olevan siviilejä täynnä.
Etyj raportoi syyskuussa 2015, että TOS-1 havaittiin kapinallisten harjoitusalueella Itä-Ukrainassa.
Syyrian armeijan joukot käyttivät TOS-1:tä Syyriassa 10. lokakuuta 2015 kapinallisjoukkoja vastaan Hamassa. Vuonna 2016 sitä käytettiin kapinallisjoukkoja vastaan Latakian vuoristossa, ja ainakin yksi niistä tuhottiin kapinallisten Kornet-panssarintorjuntaohjuksella Pohjois-Aleppon lähellä. Syyrian arabijoukot käyttivät sitä uudelleen huhtikuussa 2017 Palmyran alueella. Marraskuussa 2018 Syyrian arabijoukot ottivat järjestelmän käyttöön ISISiä vastaan Al-Safan alueella.
Azerbaidžan käytti TOS-1A:ta Vuoristo-Karabahin puolustusarmeijaa vastaan 4. huhtikuuta 2016.
Sitä käytettiin Venäjän ja Valko-Venäjän laajamittaiseen Zapad-harjoitukseen syyskuussa 2021.
TOS-1A-raketinheittimiä käytettiin vuoden 2022 Venäjän hyökkäyksessä Ukrainaan. Hyökkäyksen aikana raportoitiin useista havainnoista raketinheittimestä. Varmistettua kuvaa TOS-1A:sta, jonka Ukrainan armeijan väitetään saaneen haltuunsa, on jaettu laajalti sosiaalisessa mediassa. Yhdistyneen kuningaskunnan puolustusministeriö ilmoitti 9. maaliskuuta 2022 Twitterissä, että Venäjän puolustusministeriö oli vahvistanut raketinheittimen käytön Venäjän hyökkäyksessä Ukrainaan. Ukrainan joukot kaappasivat useita venäläisten hylkäämiä raketinheittmiä ja käyttivät kaapattuka yksiköitä venäläisiä vastaan.
Venäjän joukkojen kerrotaan käyttäneen TOS-1A:ta Piskin taistelussa vuonna 2022. Ukrainan joukot tuhosivat yhden helmikuussa 2023 Vuhledarin taistelussa. Kesäkuun 9. päivänä 2023 toisen TOS-1A:n väitettiin tuhoutuneen Zaporižžjan alueella Ukrainan vuoden 2023 vastahyökkäyksen aikana. Tästä väitteestä ei kuitenkaan ole olemassa videotodisteita. Toisen TOS-1A:n kerrottiin tuhoutuneen Dnepr-joen vasemmalla rannalla marraskuussa pommeja pudottaneen lennokin avulla.
Käyttäjämaat

Algeria, 18 kpl
Azerbaidžan, 17 kpl
Irak, 6 kpl
Kazakstan, 3 kpl
Venäjä, noin 45 kpl TOS-1A -mallia sekä joitakin TOS-2 -heittimiä. TOS-1A:n uudet erät toimitettiin syyskuussa ja marraskuussa 2022. Ainakin 20 menetetty taistelussa.
Saudi-Arabia, 10 kpl. Maa sai lisenssin TOS-1A -heittimien valmistamiseen vuonna 2017.
Käyttäjämaat > Mahdolliset käyttäjämaat

Ukraina, ainakin 3 TOS-1A:ta ja neljä TZM-T:tä, jotka kaapattiin vuonna 2022 Venäjän hyökätessä Ukrainaan. Yhtä niistä käytettiin tiettävästi taistelussa venäläisiä joukkoja vastaan huhtikuun 2022 alussa.
Entiset käyttäjämaat:
Neuvostoliitto, heittimet siirtyivät Venäjän käyttöön
Aiheesta muualla

Wikimedia Commonsissa on kuvia tai muita tiedostoja aiheesta .
Kaarkoski, Tuomas: Venäläisten TOS-1A herättää kauhua tuhokyvyllään Reserviläinen.  2.3.2022. Viitattu 11.4.2022.
TOS-1 Buratino 220mm Multiple Rocket Launcher GlobalSecurity.org.  9.13.2021. Viitattu 11.4.2022. (englanniksi)
TOS-1A Solntsepek (Sun) 220mm MRL GlobalSecurity.org.  9.13.2021. Viitattu 11.4.2022. (englanniksi)
Tauno Väyrynen

Tauno Veikko Väyrynen (12. huhtikuuta 1911 Helsinki – 20. tammikuuta 1983 Helsinki) oli suomalainen leipomoalan yrittäjä ja yritysjohtaja, joka sai kauppaneuvoksen arvonimen.
Henkilöhistoria

Väyrysen vanhemmat olivat toimitusjohtaja Pekka Väyrynen ja Hilda Maria Lindroos ja puoliso vuodesta 1935 Irja Vellamo Kangasniemi. Väyrynen kävi viisi luokkaa Helsingin Suomalaista normaalilyseota 1922–1929 ja Suomen Liikemiesten Kauppaoppilaitoksen 1931 ja oli leipurin- ja kondiittorin opissa 1934–1936. Opintomatkoja hän teki sekä Eurooppaan että Yhdysvaltoihin. Väyrynen oli Oy Primula Ab:n apulaisjohtaja 1937–1940, toimitusjohtaja 1940–1974, johtokunnan jäsen vuodesta 1937 ja johtokunnan puheenjohtaja 1940–1978. Hänellä oli lisäksi lukuisia luottamustehtäviä, mukaan lukien Suomen Leipuriliiton johtokunnan pitkäaikainen puheenjohtajuus. Sotilasarvoltaan Väyrynen oli reservin yliluutnantti. Hän sai kauppaneuvoksen arvonimen 1962.
Julkaisuja

Oy Primula Ab 50 vuotta: 1.10.1958, 1958.
Talassofobia

Talassofobia on voimakas ja jatkuva meren pelko. Fobiaan liittyy usein ahdistus siitä, mikä meressä odottaa. Talassofobiaan voi kuulua pelko syvyyksissä olevista vesistöistä, pelko meren valtavasta tyhjyydestä, meren aalloista, merieläimistä ja pelko etäisyydestä maasta. Talassofobia on erilainen kuin vesipelko, koska vaikka akvafobia on pelko vedestä itsessään ja voi esiintyä sääilmiöiden tai suhteellisen pienten vesimäärien kanssa, talassofobia on pelko vesistöistä, jotka näyttävät laajoilta, tummilta, syviltä ja vaarallisilta.
Telugut

| Telugut |
| --- | --- |
 Telugu Thalli, telugujen henkilöitymä.
Väkiluku:  85 000 000
Asuinalueet:   Intia 83 127 740  Yhdysvallat 415 414  Saudi-Arabia 337 000  Myanmar 139 000  Malesia 119 000  Australia 34 435  Fidži 33 000  Mauritius 19 000  Kanada 15 655  Singapore 40 000  Etelä-Afrikka 4 600  Suomi 1 242
Kielet:  telugu
Uskonnot:  hindulaisuus, islam, kristinusko, buddhalaisuus
Sukulaiskansat:  tamilit
Telugut (teluguksi తెలుగువాళ్లు, romanisoituna Teluguvāḷlu) ovat yksi neljästä suurimmasta ja väkiluvultaan suurin dravidalainen etnolingvistinen ryhmä, joka asuttaa pääasiassa Intian Andhra Pradeshin ja Telanganan osavaltioita sekä Puducherryn Yanamin piirikuntaa. Merkittävä määrä teluguja asuu myös ympäröivissä Intian osavaltioissa Karnatakassa, Tamil Nadussa, Maharashtrassa, Chhattisgarhissa, Keralassa ja Odishassa sekä Andamaanien ja Nikobaarien saarialueilla.
Telugualkuperää olevat intialaiset ovat levinneet laajalle etenkin Yhdysvalloissa, Myanmarissa, Malesiassa, Etelä-Afrikassa, Australiassa ja Kanadassa, lähinnä anglosfäärissä. Telugun kieli on Intian tasavallan neljänneksi eniten puhuttu kieli ja maailman 15. puhutuin kieli.
Aiheesta muualla

Kuvia tai muita tiedostoja aiheesta Telugut Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Telugu people
Käännös suomeksi
Tauno Vesala

Tauno Vesala (26. elokuuta 1932 Pyhäjärvi Vpl. – 15. marraskuuta 1984) oli suomalainen toimittaja ja kirjailija. Vesala työskenteli vuoteen 1972 saakka metsä- ja tietöissä sekä oli rakennusalalla toimien elementtihitsaajana, kaivinkoneenkuljettajana ja työnjohtajana. Hän toimi sittemmin kulttuurilehti Pohjoisen toimittajana ja kirjailijana ja oli myös mukana kunnallispolitiikassa. Vesala asui muun muassa Oulussa ja Oulunsalossa.
Teoksia

Vallankätkentäjuttu. Gummerus 1972
Hevoskuuri : novelleja. Tekijä, Oulu 1974
Palkinnot

Valtion tiedonjulkistamispalkinto 1974 kirjasta Vallankätkentäjuttu
Tereza Smitková

| Tereza Smitková |
| --- | --- |

Henkilötiedot
Syntynyt: 10. lokakuuta 1994 (ikä 30)
Kansalaisuus:   Tšekki
Tennispelaaja
Pituus:  176 cm
Paino:  63 kg
Kätisyys:  oikea
Palkintorahat:  1 076 281 USD
Kaksinpeli
Paras sijoitus:  57. (6.4.2015)
Voitot/tappiot:  303–208
Grand Slam -turnauksissa
Australian avoimet:  2. kierros (2015)
Ranskan avoimet:  2. kierros (2015)
Wimbledon:  4. kierros (2014)
Yhdysvaltain avoimet:  2. kierros (2015)
Nelinpeli
Paras sijoitus:  184. (19.5.2014)
Voitot/tappiot:  96–75
Aiheesta muualla
ITF
WTA
Tereza Smitková (s. 10. lokakuuta 1994 Hradec Králové) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 57 huhtikuussa 2015. Hän on voittanut urallaan viisi ITF-turnausta kaksinpelissä.
Smitková selvitti tiensä karsintojen kautta Wimbledonin pääsarjaan vuonna 2014. Hän eteni turnauksessa neljännelle kierrokselle asti.
Aiheesta muualla

Tereza Smitková WTA:n sivuilla (englanniksi)
Tereza Smitková ITF:n sivuilla (englanniksi)
Taistelu Heikkilän talosta (vuoden 1936 elokuva)

| Taistelu Heikkilän talosta |
| --- | --- |
 Elokuvan juliste.
Ohjaaja:  Teuvo Tulio
Käsikirjoittaja:  Yrjö Kivimies, Teuvo Tulio
Tuottaja:  Abel Adams
Säveltäjä:  Leevi Madetoja
Kuvaaja:  Erik Blomberg
Valmistustiedot
Valmistusmaa:  Suomi
Tuotantoyhtiö:  Adams Filmi Oy
Ensi-ilta:  1936
Kesto:  95 min
Aiheesta muualla
IMDb
Elonet
Infobox OKNimi-testi OK: 
Taistelu Heikkilän talosta on Teuvo Tulion ohjaama elokuva vuodelta 1936. Sen luultiin tuhoutuneen Adams Filmin tulipalossa 1959, mutta siitä löytyi 2007 filmikela, jossa on katkelmat alusta ja lopusta. Elokuva oli Adams Filmin ensimmäinen äänielokuva ja Tulion esikoisohjaus. Pätkien perusteella elokuvaa on luonnehdittu kuvallisesti melodramaattiseksi Tuliolle ominaiseen tapaan.
Elokuva pohjautuu Johannes Linnankosken novelliin Taistelu Heikkilän talosta (1905). Heikkilän talon tytär Anni joutuu isänsä pakottamana luopumaan avioaikeistaan rakastamansa rengin kanssa. Isänsä hänelle valitsema puoliso Toivi osoittautuu alkoholistiksi.
Näyttelijät

| 0 | 1 | 2 |
| --- | --- | --- |
|  Regina Linnanheimo  | … |  Heikkilän talon tytär Anni   |
|  Heikki Tuominen  | … |   Heikkilän talon isäntä   |
|  Matti Lehtelä  | … |   Toivo Erkkilä   |
|  Pentti Viljanen  | … |   Väliportin Matti, renki   |
|  Siiri Angerkoski  | … |  Annin äiti   |
|  Elli Ylimaa  | … |  Manta   |
|  Waldemar Wohlström  | … |  nurkkasihteeri   |
|  Lars Åberg  | … |  renki   |
|  Valter Tuomi  | … |  rovasti   |
|  Ekku Ylimaa  | … |  pikku-Jaakko   |
|  Unto Salminen  | … |  Heikkilän Jaakko   |
|  Henny Valjus  | … |  Katri   |
|  Viljo Vesterinen  | … |  haitaristi   |
Terezín

| Terezín Theresienstadt |
| --- | --- |
 Terezín vuonna 2005
 lippu:  vaakuna
Valtio:   Tšekki
Lääni:  Ústín lääni
Perustettu:  1780
Väkiluku (2020):  2 899
 
 verkkosivut 
Infobox OKVirheellinen NIMI-arvo: 
Terezín (saks. Theresienstadt) on Ústín läänissä sijaitseva kaupunki Tšekissä. Kaupungissa asui vuonna 2020 noin 2 900 asukasta.
Historia

Terezínin perusti vuonna 1780 aluetta hallinnut Joosef II, joka päätti perustaa alueelle linnoituksen. Kaupungin vanhat linnoitukset ovat yhä olemassa.
1900-luvun puolivälissä Tšekin miehittänyt natsi-Saksa hyödynsi vanhaa linnoitusta perustamalla kaupunkiin Prahan Gestapon vankilan. Vuonna 1941 kaupungista päätettiin tehdä juutalaisghetto. Ghettoon pakkosiirrettiin yhteensä lähes 140 000 juutalaista, joista valtaosa siirrettiin sodan kuluessa keskitysleireille. Saksan hallinta ghetossa päättyi toukokuussa 1945, kun Neuvostoliiton joukot ottivat leirin haltuunsa.
Neuvostoliiton otettua alueen hallintaansa kaupungista tehtiin vankileiri etnisille saksalaisille, joita Tšekin ja Neuvostoliiton viranomaiset vangitsivat sodan jälkeen.
Monipuolisen historiansa vuoksi Terezín on Unescon Maailmanperintöluettelon aielistalla.
Temple Rodef Shalom

Temple Rodef Shalom on Virginian suurin juutalainen seurakunta. Falls Churchissa sijaitseva seurakunta, joka edusta reformisuuntausta, on perustettu 1962.
Aiheesta muualla

Synagogan sivu
Tereza Kerndlová

Tereza Kerndlová 2008 Eurovision laulukilpailun semifinaalissa.
Tereza Kerndlová (s. 6. lokakuuta 1986 Brno) on tšekkiläinen laulaja, joka toimi maansa edustajana vuoden 2008 Eurovision laulukilpailuissa kappaleella Have Some Fun, joka kuitenkin putosi toisessa semifinaalissa eli näin ollen karsiutui finaaliesityksestä.
Aiheesta muualla

Kuvia tai muita tiedostoja aiheesta Tereza Kerndlová Wikimedia Commonsissa
Kotisivut (tšekiksi) (englanniksi)
Adriaan Katte

| Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Maa:   Alankomaat> Miesten maahockey. |
| --- | --- | --- | --- |
|  Hopeaa | Amsterdam 1928 | joukkuekilpailu |  |
Adriaan Johan Louis Katte (24. kesäkuuta 1900 Amsterdam – 4. kesäkuuta 1991 Bennebroek) oli alankomaalainen maahockeypelaaja. Hän kilpaili vuoden 1928 kesäolympialaisissa Amsterdamissa ja kuului siellä lajissa hopeaa saaneeseen miesten joukkueeseen.
Tenchu: Stealth Assassins

| Tenchu: Stealth Assassins |
| --- | --- |

Kehittäjä:  Acquire
Julkaisija:  Sony, Activision
Ohjaaja:  Takuma Endō
Tuottaja:  Larry Galka, Masami Yamamoto
Säveltäjä:  Noriyuki Asakura
Pelisarja:  Tenchu
Julkaistu:  JP 26. helmikuuta 1998NA 31. elokuuta 1998EU lokakuu 1998
Lajityyppi:  hiiviskelypeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Tenchu: Stealth Assassins on hiiviskelypeli, jossa pelaaja ottaa ninjan roolin. Peli on japanilaisen Acquiren kehittämä ja yhdysvaltalaisen Activisionin julkaisema. Tenchu: Stealth Assassins ilmestyi Euroopassa syyskuussa 1998 PlayStationille. Pelille ilmestyi myös esiosa Tenchu 2: Birth of the Stealth Assassins.
PlayStationin teknisten rajoituksien vuoksi pelin pelattavat kohdat tapahtuvat yöaikaan, joka taas rajoittaa pelaajan näköetäisyyttä pelissä.
Pelaaminen

Pelin alussa pelaaja valitsee hahmokseen joko miespuolisen ninjan, Rikimarun tai vastakkaista sukupuolta olevan ninjan, Ayamen. Pelissä on 10 eri tasoa, joissa jokaisessa on tehtäviä, joita pelaajan tulee suorittaa. Pelissä on mahdollista edetä maasta vaikkapa katolle pelin tärkeimpiin tavaroihin kuuluvan heittokoukun avulla. Muita pelissä käytettäviä aseita ja tavaroita ovat muun muassa heittotähdet, maahan tiputettavat piikit, savupommit ja myrkytetyt riisipallot, joilla pelaaja voi houkutella vihollisia luokseen.
Aiheesta muualla

Tenchu: Stealth Assassins MobyGamesissa (englanniksi)
Tenchu.de - Epävirallinen Tenchu-sivusto (Arkistoitu – Internet Archive) (englanniksi)
Pelit.fi - Pelit-lehden arvostelu pelistä[vanhentunut linkki]
Tereza Mrdeža

| Tereza Mrdeža |
| --- | --- |

Henkilötiedot
Syntynyt: 14. marraskuuta 1990 (ikä 33)
Kansalaisuus:   Kroatia
Tennispelaaja
Pituus:  173 cm
Kätisyys:  oikea
Palkintorahat:  542 444 USD
Kaksinpeli
Paras sijoitus:  151. (8.4.2013)
Voitot/tappiot:  408–289
Grand Slam -turnauksissa
Yhdysvaltain avoimet:  1. kierros (2015)
Nelinpeli
Paras sijoitus:  
Voitot/tappiot:  103–105
Aiheesta muualla
ITF
WTA
Tereza Mrdeža (s. 14. marraskuuta 1990 Pula) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 151 huhtikuussa 2013. Hän on voittanut urallaan kolme ITF-turnausta kaksinpelissä ja kaksi nelinpelissä.
Mrdeža pääsi karsintojen kautta mukaan Yhdysvaltain avoimiin 2015.
Aiheesta muualla

Tereza Mrdeža WTA:n sivuilla (englanniksi)
Tereza Mrdeža ITF:n sivuilla (englanniksi)
Thayer Tutt Trophy

Thayer Tutt Trophy oli kansainvälinen jääkiekkoturnaus, jota pelattiin vuosina 1980, 1984 ja 1988 olympiaturnauksesta karsiutuneiden tai muuten pois jääneiden maiden kesken. Olympiavuosina ei tuolloin järjestetty erillisiä maailmanmestaruuskilpailuja.
Turnaus nimettiin yhdysvaltalaisen William Thayer Tuttin mukaan, joka toimi kansainvälisen jääkiekkoliiton puheenjohtajana vuosina 1966-1969.
Turnaukset

| Vuosi | Kulta | Hopea | Pronssi | Paikka |
| --- | --- | --- | --- | --- |
| 1980 |  Sveitsi |  Itä-Saksa |  Jugoslavia |  Ljubljana |
| 1984 |  Itä-Saksa |  Sveitsi |  Romania |  Grenoble |
| 1988 |  Italia |  Japani |  Alankomaat |  Eindhoven / Tilburg |

Käännös suomeksi
Adriaan J. van Rossem

Adriaan J. van Rossem (1892–1949) oli yhdysvaltalainen lintutieteilijä, joka tutki etenkin Kalifornianlahden linnustoa.
Van Rossem oli kuollessaan American Ornithologists' Unionin  Pohjois-Amerikan lajilistan (Check-list of North American Birds) toimikunnan jäsen. Hän oli myös AOU:n Lintujen luokittelu- ja nimistökomitean (Committee on Classification and Nomenclature) jäsen.
Van Rossem julkaisi kirjoituksen vuonna 1945 A Distributional Survey of the Birds of Sonora, Mexico. Van Rossem kuvaili ja nimesi kymmeniä lintujen alalajeja, muun muassa amerikanpääskyn (Petrochelidon pyrrhonota) alalajin minima ja aavikkosirkun (Amphispiza bilineata) alalajin tortugae.
Thaye Dorje

Trinley Thaye Dorje
Trinley Thaye Dorje (s. 6. toukokuuta 1983 Lhasa, Tiibet) on monien seuraajiensa tunnustama 17. karmapa ja johtaa Karma-kagyü-koulukuntaa, joka on yksi Tiibetin buddhalaisuuden neljästä pääkoulukunnasta.
Trinlay Thaye Dorje syntyi Mipham Rinpochen ja Dechen Wangmon pojaksi. Mipham Rinpoche on eräs Nyingmapa-linjan tärkeä lama ja Dechen Wangmo on Lingin kuningas Gesarista periytyvän aatelisen perheen tytär. Poika alkoi 1½-vuotiaana kertoa ihmisille olevansa Karmapa. (17. Karmapan tunnistuksesta on erimielisyyksiä. Katso Karmapa-konflikti)
Maaliskuussa 1994, Thaye Dorje ja hänen perheensä pakenivat Tiibetistä Nepaliin ja sitten Intiaan, jossa Shamar Rinpoche tunnisti hänet virallisesti 17. Karmapaksi.
Seuraavaksi Thaye Dorje aloitti intensiivisen monastisen koulutuksen. Hän sai harjoitusta ja välityksiä buddhalaiseen filosofiaan ja harjoituksiin eräiltä parhaimmilta eläviltä tiibetiläisen ja intialaisen buddhalaisuuden oppineilta ja mestareilta. Hänen opettajiinsa on kuulunut 14. Shamar Rinpoche, professori Sempa Dorje ja Khenpo Chödrak Tenphel. Sen jälkeen 14. Shamarpa julisti Thaye Dorjen Vidhyaharaksi (tiedon haltijaksi) joulukuussa 2003 Karmapa International Buddhist Institutessa.
Perinteisen buddhalaisen koulutuksen lisäksi Thaye Dorje on saanut länsimaista koulutusta englantilaisilta ja australialaisilta opettajilta ja intensiivisen johdatuksen länsimaiseen filosofiaan Washingtonin ja Leen yliopiston professorilta Harrison Pembertonilta Yhdysvalloissa.
Thaye Dorje asuu nykyisin Kalimpongissa Intiassa, jossa hän jatkaa perusteellista perinteistä koulutusta, joka vaaditaan Karmapa-tittelin haltijalta. 17. toukokuuta 2006 Thaye Dorje nimitettiin virallisesti 16. Karmapan, Ranjung Rigpe Dorjen, lailliseksi ja hallinnolliseksi perijäksi, ja hän voi siten käyttää Rumtekin luostaria Sikkimissä. Koska poliittinen ilmapiiri on edelleen epävakaa, keskuspaikka pysyy toistaiseksi Intiassa.
Thaye Dorje kävi Helsingissä 11.–13. heinäkuuta 2007. Hän tapasi Helsingin kaupunginjohtajan ja opetusministeriön edustajia sekä paikallisia buddhalaisia.
Aiheesta muualla

Karmapa.fi (Arkistoitu – Internet Archive)
Swazin kieli

| Swazi |
| --- | --- |
 Swazin puhuma-alue Etelä-Afrikassa
Oma nimi:  siSwati
Muu nimi:  Swazi, Isiswazi, Siswati, Tekela, Tekeza
Tiedot
Alue:   Swazimaa    Etelä-Afrikan tasavalta    Mosambik
Virallinen kieli:   Swazimaa    Etelä-Afrikan tasavalta
Puhujia:  Swazimaassa 980 000, kaiken kaikkiaan 2 324 200.
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  Bantukielet
Kielikoodit
ISO 639-1:  ss
ISO 639-2:  ssw
ISO 639-3:  ssw
ISO 639-3:  ssw
 Ohje 
Swazi (omakielinen nimi: siSwati) on nigeriläis-kongolainen kieli, jota puhutaan Swazimaassa, Etelä-Afrikan tasavallassa ja hieman Mosambikissa. Kielellä on noin 2 324 200 puhujaa, joista 980 000 asuu Swazimaassa. Kielen katsotaan olevan uhanalainen ja se jaetaan kolmeen päämurteeseen. Swazin lähimpiä sukulaiskieliä ovat mm. zulu, xhosa ja ndebele.
Swati on virallinen kieli Swazimaassa ja Etelä-Afrikan tasavallassa. Mosambikissa sitä äidinkielenään puhuvia on ainoastaan hieman yli 700.
Swatia kirjoitetaan latinalaisilla aakkosilla. Raamattu käännettiin kokonaisuudessaan swaziksi vuonna 1996.
Fonologia > Konsonantit

|  |  | Bilabiaali | Labiodentaali | Dentaali | Alveolaari | Postalveolaari | Palataali | Velaari | Glottaali |
| --- | --- | --- | --- | --- | --- | --- | --- | --- | --- |
| Klusiili | soint. asp. | pʰ |  |  | tʰ |  |  | kʰ |  |
| Klusiili | soin. | b |  |  | d |  |  | g |  |
| Ejektiivi | Ejektiivi | p' |  |  | t' |  |  | k' |  |
| Implosiivi | Implosiivi | ɓ |  |  |  |  |  | ɠ |  |
| Affrikaatta | Affrikaatta |  |  |  | tsʰ | dz | tʃʼ | dʒ |  |  |  |
| Frikatiivi | Frikatiivi |  | f | v |  | s | z | ʃ | (ʒ) |  |  | h | ɦ |
| Lateraali | Lateraali |  |  |  | ɬ | ɮ |  | Kʟ |  |  |
| Nasaali | Nasaali | m |  |  | n |  | ɲ | ŋ |  |
| Approksimantti | Approksimantti |  |  |  | l |  | j | w |  |
| Avulsiivi | Avulsiivi |  |  | | ~ |ʰ ~ g| |  |  |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | ɛ |  | ɔ |
| Avoin |  | a |  |
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Wikipedia, vapaa tietosanakirja
Swazi–englanti-sanakirja
Bantukielet
eteläsotho
ganda
herero
kiga
kongo
luhya
mwani
njandža
nyankole
oshivambo
pohjoissotho
ruanda
swahili
swazi
tswana
xhosa
zulu
Sveitsin lippu

Sveitsin lippu 1889–
Sveitsin lippu ja vaakuna ovat Sveitsin valtiolliset tunnukset. Ne perustuvat Schwyzin kantonin lippuun, jonka värit ja muoto ovat peräisin Rooman valtakunnasta.
Lippu

Sveitsin lippu on Sveitsin valtion käyttämä virallinen lippu, joka koostuu kahdesta osasta:
punainen taustaneliö
valkoinen, tasasivuinen risti, jonka jokaisen sakaran pituus on 1/6 pidempi kuin leveys
Lippu sai alkunsa, kun sveitsiläiset armeijat vaadittiin saada saman lipun alle ja vaatimus toteutettiin vuonna 1339. Sen asema vakiintui vähitellen, vaikka kantonit käyttivätkin omia perinteisiä lippujaan hyvin pitkään. Vuonna 1848 se otettiin virallisesti käyttöön ja vuonna 1889 siihen tehtiin pieniä muutoksia.
Sveitsin kauppa-alukset käyttävät lipusta muotoon 2 : 3 sovitettua versiota.
Punainen Risti käyttää tunnuksenaan Sveitsin lipun käänteisversiota, punaista ristiä valkoisella pohjalla, jonka Punaisen Ristin sveitsiläinen perustaja Henri Dunant valitsi.
Vaakuna

Sveitsin vaakuna on symboleiltaan samanlainen lipun kanssa. Kilven muotoa ei ole laissa määritelty, ja jopa virallisissa yhteyksissä käytetäänkin useita muunnelmia.
Kantoneiden liput

Aargau
Appenzell Ausserrhoden
Appenzell Innerrhoden
Basel-Landschaft
Basel-Stadt
Bern
Fribourg
Geneve
Glarus
Graubünden
Jura
Luzern
Neuchâtel
Nidwalden
Obwalden
Schaffhausen
Schwyz
Solothurn
Sankt Gallen
Thurgau
Ticino
Uri
Valais
Vaud
Zug
Zürich
Aiheesta muualla

Kuvia tai muita tiedostoja aiheesta Sveitsin lippu Wikimedia Commonsissa
Euroopan liput
| --- | --- |
Valtiot:   Alankomaat  Albania  Andorra  Azerbaidžan  Armenia  Belgia  Bosnia ja Hertsegovina  Bulgaria  Espanja  Georgia  Islanti  Irlanti  Italia  Itävalta  Kroatia  Kreikka  Kypros  Latvia  Liechtenstein  Liettua  Luxemburg  Malta  Moldova  Monaco  Montenegro  Norja  Pohjois-Makedonia  Portugali  Puola  Ranska  Romania  Ruotsi  Saksa  San Marino  Serbia  Slovakia  Slovenia  Suomi  Sveitsi  Tanska  Tšekki  Turkki  Ukraina  Unkari  Yhdistynyt kuningaskunta Englanti  Skotlanti  Wales  Valko-Venäjä  Vatikaanivaltio  Venäjä  Viro 
Itsehallintoalueet:   Ahvenanmaa  Färsaaret  Gibraltar  Guernsey  Jersey  Mansaari 
Tunnustamattomat valtiot:   Abhasia  Artsakh  Kosovo  Transnistria  Pohjois-Kypros 
Euroopan valtioiden vaakunat
Alankomaat
Albania
Andorra
Armenia¹
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Islanti
Irlanti
Italia
Itävalta
Kazakstan¹
Kroatia
Kreikka
Kypros¹
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Yhdistynyt kuningaskunta
Valko-Venäjä
Vatikaanivaltio
Venäjä¹
Viro
¹ Myös Aasiaan kuuluvaksi tulkittava valtio
Sveitsin vaakuna